CELEX: C2006/010/52
Language: el
Date: 2006-01-14 00:00:00
Title: Υπόθεση T-389/05: Προσφυγή-αγωγή του Ole Eistrup κατά του Ευρωπαϊκού Κοινοβουλίου που ασκήθηκε στις  20 Οκτωβρίου 2005

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/26
            
         Προσφυγή-αγωγή του Ole Eistrup κατά του Ευρωπαϊκού Κοινοβουλίου που ασκήθηκε στις 20 Οκτωβρίου 2005
   (Υπόθεση T-389/05)
   (2006/C 10/52)
   Γλώσσα διαδικασίας: δανική
   Διάδικοι:
   
      Προσφεύγων-ενάγων: Ole Eistrup (κάτοικος Knebel, Δανία) (εκπροσωπούμενος από τον S. E. Hjelmborg, δικηγόρο)
   
      Καθού-εναγόμενο: Ευρωπαϊκό Κοινοβούλιο
   Αιτήματα
   Ο προσφεύγων-ενάγων ζητεί από το Πρωτοδικείο:
   
               —
            
            
               να ακυρώσει την από 13 Δεκεμβρίου 2004 απόφαση του καθού και την από 12 Ιουλίου 2005 απάντηση του καθού·
            
         
               —
            
            
               να υποχρεώσει το καθού να καταβάλει εντόκως στον προσφεύγοντα αποζημίωση 203 357 ευρώ για απώλεια εισοδημάτων κατά την περίοδο από 1ης Ιουνίου 1998 μέχρι 1ης Σεπτεμβρίου 2002·
            
         
               —
            
            
               να υποχρεώσει το καθού να καταβάλει εντόκως στον προσφεύγοντα 200 000 ευρώ προς ικανοποίηση ηθικής βλάβης·
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα
   Ο προσφεύγων-ενάγων, ο οποίος εργάζεται στο δανικό μεταφραστικό τμήμα του Κοινοβουλίου, ζήτησε να επανέλθει στην εργασία του μετά από μια άδεια για προσωπικούς λόγους (άδεια άνευ αποδοχών) για το διάστημα από 1ης Αυγούστου 1992 έως 31 Ιουλίου 1996. Τούτο κατέστη δυνατό μόνον από 1ης Οκτωβρίου 2002, διότι το Κοινοβούλιο δεν μπόρεσε να βρει πριν από την ημερομηνία αυτή διαθέσιμη θέση εργασίας που να αντιστοιχεί στην κατηγορία του προσφεύγοντος και στα προσόντα του.
   Προς στήριξη της προσφυγής-αγωγής του ο προσφεύγων εκθέτει ότι εξεπλήρωσε την υποχρέωσή του να περιορίσει την έκταση της οικονομικής του απώλειας σε σχέση με το αίτημά του περί αποκαταστάσεως του απολεσθέντος εισοδήματός του.
   Ο προσφεύγων διατείνεται επίσης ότι η φερόμενη ως παράνομη αντιμετώπιση της καταστάσεώς του από το καθού τον περιήγαγε σε κατάσταση αβεβαιότητας και αγωνίας, καθώς και ότι η συμπεριφορά του καθού συνιστά σαφώς προσβολή των δικαιωμάτων του προσφεύγοντος και της εμπιστοσύνης την οποία πρέπει να έχει κάθε πολίτης στο νομικό σύστημα της Κοινότητας.